cyanic-selkie/wikianc huggingface dataset:
சுடுமண் சிற்பம்
பூதங்கள்
பூதவழிபாடு குறித்து சிலப்பதிகாரத்தில் சொல்லப் பட்டிருக்கின்றது. பூதங்களைக் காவல் தெய்வங்களாகவும், சத்திய வாக்குகளைக் காக்கும் கடவுளாகவும் வணங்குவர்.சதுக்க பூதம் என்று சிலப்பதிகாரம் இவற்றை அழைக்கிறது. இப்பூதங்களின் உருவங்கள் சுடு மண்ணால் செய்யப் பட்டவையாகும். இம்மாவட்டத்தில் உள்ள ஆறுமுக மங்கலம் என்ற ஊரில் பூத வழிபாடும், மாடன்(மாடசாமி, சுடலைமாட சாமி)வழிபாடும் இன்றும் சிறப்பாக நடைபெறுன்றன. ஈரோடு மாவட்டத்தில் அண்ணன்மார் கோயில்கள் உள்ளன. அவற்றிலும் சுடுமண் சிற்பங்கள் வைக்கப் பட்டுள்ளன. தென்ஆர்க்காடு மாவட்டத்தில் கன்னியம்மன் என்னும் கிராம தேவதைக்குக் கட்டப் பட்டுள்ள கோயிலில் ஏழு சகோதரர்களின் சுடுமண் சிற்பங்கள் உள்ளன. திருநெல்வேலி மாவட்டப் பகுதியில் பூத வழிபாடு அதிகம் உள்ளது.
கருப்பணசாமி
ஐயனார் கோயில்களில் துணைக் கோயிலாகவும் மற்றும் தனிக் கோயிலாகவும் கருப்பணசாமி வழிபாடு நடந்து வருகிறது. இவர் கிராம தேவதைகளின் காவல் தெய்வம் என்பர். இவரது சிற்பங்களும் பல இடங்களில் சுடுமண்ணால் செய்யப்பட்டு வண்ணம் தீட்டப் பட்டுள்ளன. இதனை மதுரைக்கு அருகே கீழக் குயில்குடியிலும், செக்கானூரணியிலும், கோச்சடையிலும், சங்கராபுரத்திலும் பிற இடங்களிலும் காணலாம்.
நேர்த்திக் கடன் உருவங்கள்
பல கிராமக் கோயில்களில் நேர்த்திக் கடனைச் செலுத்தும் பொருட்டுச் சுடுமண் உருவங்கள் செய்து வைப்பது மரபு. குதிரை, யானை போன்றவை பல கோயில்களில் இடம் பெற்றுள்ளன. குழந்தை வரம் வேண்டுபவர்கள் சுடுமண்ணால் தொட்டிலும் குழந்தையும் செய்து வைப்பர். கை, கால் சுகம் வேண்டுவோர் உடல் உறுப்புகளைச் செய்து வைப்பர். இதனை மடப்புரம், திருப்பாச்சேத்தி, கோச்சடை போன்ற இடங்களில் காணலாம். சேலத்திற்கு அருகில் சேசஞ்சாவாடி என்ற இடத்தில் நாகர் உருவங்கள் செய்து வைக்கப் பட்டுள்ளன. இங்குள்ள நாகர் சிற்பங்கள் பெரும்பாலும் சுடுமண்ணால் செய்விக்கப் பட்டவையாகும். இதுபோன்று பல கிராமக் கோயில்களிலும் காணமுடிகிறது.
மேற்கோளும் குறிப்புகளும்
பகுப்பு:மட்பாண்டம் பகுப்பு:சிற்பங்கள் பகுப்பு:பண்டைய கலைகள்
பைரோகுளுட்டமிக் அமிலம்
பைரோகுளுட்டமிக் அமிலம் (Pyroglutamic acid) என்பது ஓர் அசாதாராண அமினோ அமிலம். இது குளுட்டமிக் அமிலத்தின் லாக்டம் வளைய வழிப்பெறுதியாகும். தைரோட்ரோபின் விடுவிக்கும் வளரூக்கி (Thyrotropin-releaing Hormone) உள்ளிட்ட சில புரதங்களில் பைரோகுளுட்டமிக் அமிலம் காணப்படுகிறது.
பகுப்பு:அமினோ அமிலங்கள்
தோர்ச்யீ காண்டு
தோர்ச்யீ காண்டு  அல்லது டோர்ஜீ காண்டு (Dorjee Khandu) (பிறப்பு மார்ச்சு 3, 1955, கியாங்கர் கிராமம்; இறப்பு: ஏப்ரல் 30 2011) ஒரு இந்திய அரசியல்வாதி. இந்தியாவின் வடகிழக்கு எல்லையில் உள்ள அருணாச்சலப் பிரதேசம் மாநிலத்தின் முதலமைச்சராகவும் இந்திய தேசிய காங்கிரசு கட்சித் தலைவராகவும் இருந்தவர். ஏப்ரல் 9, 2007 அன்று கெகோங் அபாங்கிற்கு மாற்றாக அருணாச்சலப் பிரதேசத்தின் ஆறாவது முதலமைச்சராக பதவியேற்றார். 2009 ஆண்டு தேர்தல்களில் தனது கட்சிக்கு வெற்றி தேடித்தந்து மீண்டும் 25 அக்டோபர் 2009 அன்று முதல்வராகப் பொறுப்பேற்றார்.
இவர் மோன்பா இனத்தைச் சேர்ந்தவர். மறைந்த லேகி டோர்ஜீயின் மகன். இவருக்கு நான்கு மகன்களும் இரு மகள்களும் உள்ளனர். இந்தியப் படையின் உளவுத்துறையில் ஏழு ஆண்டுகள் பணி புரிந்துள்ளார். வங்காள தேச விடுதலைப் போரின்போது இவராற்றிய உளவுப்பணிக்காக தங்கப் பதக்கம் பெற்றார். ஏப்ரல் 30, 2011ல் ஒரு உலங்கு வானூர்தி விபத்தில் ஷீலா-பள்ளத்தாக்கில் மரணமடைந்தார்.
மேற்கோள்கள்
பகுப்பு:1955 பிறப்புகள் பகுப்பு:2011 இறப்புகள் பகுப்பு:இந்திய அரசியல்வாதிகள் பகுப்பு:அருணாசலப் பிரதேச அரசியல்வாதிகள் பகுப்பு:அருணாச்சலப் பிரதேச முதலமைச்சர்கள்
மைக்கேல் கிளின்கர்
மைக்கேல் கிளிங்கர் (Michael Klingerபிறப்பு: ஜூலை 4, 1980) ஒரு ஆஸ்திரேலிய முன்னாள் முதல் தரத் துடுப்பாட்ட வீரர் ஆவார், இவர் 2019 இல் ஓய்வு பெற்றபோது பிக் பாஷ் லீக்கில் அதிக ரன்கள் எடுத்த சாதனையைப் படைத்தார். 2008-09 ஆண்டுகளில் நடைபெற்ற பிரீமியர் லீக் துடுப்பாட்ட தொடர்களில் கிளிங்கர் விக்டோரியாவுக்காகவும், செயின்ட் கில்டா கிரிக்கெட் சங்கத்திற்காகவும் விளையாடினார். 2009 ஆம் ஆண்டுகளில் தெற்கு ஆஸ்திரேலியா ரெட்பேக் அணிக்காக விளையாடினார். 2010 ஆம் ஆண்டின் அந்த அணியின் தலைவராக நியமனம் ஆனார். 2009 மற்றும் 2010 ஆம் ஆண்டின் மாநிலத்தின் சிறந்த வீரராகத் தேர்வானார்.2011 ஆம் ஆண்டில் இந்தியன் பிரீமியர் லீக் தொடரில் வீரர்கள் ஏலத்தில் இவர் கொச்சி டஸ்கர்ஸ் அணியால் ஏலத்தில் எடுக்கப்பட்டார்.2014 ஆம் ஆண்டில் பெர்த் ஸ்கார்சர்ஸ் அணிக்காகவும் மேற்கு ஆத்திரேலிய அணிக்காகவும் இவர் விளையாடினார். மார்ச் 2018 இல், அவர் முதல் தர கிரிக்கெட்டில் இருந்து ஓய்வு பெறுவதாக அறிவித்தார்.
தனிப்பட்ட வாழ்க்கை
கிளிங்கர் ஆஸ்திரேலியாவின் விக்டோரியாவின் கியூவில் பிறந்தார், இவர் யூதர் இனத்தைச் சேர்ந்தவர் ஆவார். டீக்கின் பல்கலைக்கழகத்தில் இளங்கலை பயன்பாட்டு அறிவியல் பட்டம் மற்றும் முதுகலை வணிக (விளையாட்டு மேலாண்மை) பட்டம் பெற்றார்.
விக்டோரியா
கிளிங்கர் ஆஸ்திரேலியாவின் 19 வயதுக்குட்பட்ட ஆண்கள் துடுப்பாட்ட அணியின் தலைவராக நியமிக்கப்பட்டார் - இவரது சக வீரரான மைக்கேல் கிளார்க், பின்னாளில் தேசிய அணியின் கேப்டனாக ஆனார். தனது 18 ஆவது வயதில் இவர் முதல்தரத் துடுப்பாட்டப் போட்டிகளில் விளையாடினார். 2001 ஆம் ஆண்டில் இவர் 99 ஓட்டங்களில் இருந்தபோது அப்போதைய அணியின் தலைவர் பால் ரைஃபேல் டிக்ளேர் செய்வதாக அறிவித்தார். இந்த நிகழ்வு சர்ச்சையானது. மேலும் 99 ஓட்டத்தில் இறுதிவரை ஆட்டமிழக்காமல் ஒருவர் இருக்கும் போது ஓர் அணி டிக்ளேர் செய்தது அதுவே முதல் முறையாகும். இது கிளிங்கருக்கு பெரும் வருத்தத்தை ஏற்படுத்தியது. ஆனால் அதன் பின்பு 2005-06 ஆம் ஆண்டில்  விக்டோரியன் புஷ்ரேஞ்சர்ஸ் அணிக்காக இவர் விளையாடத் தேர்வானார்.
தெற்கு ஆஸ்திரேலியா
கிளிங்கர் 2008-09 ஆண்டுகளில் தென் ஆஸ்திரேலியாவில் உள்ள ரெட்பேக் அணியில்  சேர்ந்தார்,  அவர் துவக்கத்தில்  3 வது இடத்தில் மட்டையடத் தீர்மானித்தார். அந்த முடிவு அவருக்கு வெற்றி பெற்றுத் தந்தது. விக்டோரியாத் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 150 ஓட்டங்கள் எடுத்தார். நவம்பர் 11 அன்று மேற்கு ஆஸ்திரேலியாவுக்கு எதிராக, கிளிங்கர் தனது முதல் இருநூறு ஓட்டங்களை அடித்தார் அந்தப் போட்டியில் மொத்தமாக இவர் 255 ஓட்டங்களை எடுத்தார் இடங்களைப் பிடித்தார், மேலும் இவர் ஷெஃபீல்ட் ஷீல்ட் மற்றும் ஃபோர்டு ரேஞ்சர் கோப்பை இரண்டு தொடர்களிலும் சிறப்பான திறனை வெளிப்படுத்தி அதிக ஓட்டங்களை எடுத்தார்.
இந்தியன் பிரீமியர் லீக்
2011 ஆம் ஆண்டில் இந்தியன் பிரீமியர் லீக் தொடரில் வீரர்கள் ஏலத்தில் இவர் கொச்சி டஸ்கர்ஸ் அணியால் 75,000 அமெரிக்க டாலருக்கு ஏலத்தில் எடுக்கப்பட்டார்.
விருதுகள்
2009 மற்றும் 2010 ஆம் ஆண்டுகளில் சிறந்த மாநிலத் துடுபாட்ட வீரருக்கான விருதுகளைப் பெற்றார்.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:வாழும் நபர்கள் பகுப்பு:1980 பிறப்புகள்
திருத்தந்தை இரண்டாம் அருள் சின்னப்பர்
திருத்தந்தை புனித இரண்டாம் அருள் சின்னப்பர் (Pope St. John Paul II), (Ioannes Paulus PP. II - யோவான்னெஸ் பாவுலுஸ் II), கத்தோலிக்க திருச்சபையின் 264வது திருத்தந்தை ஆவார். இவர் 26 ஆண்டுகள், 168 நாட்கள் கத்தோலிக்க திருச்சபையின் தலைவராக பணியாற்றினார். இதுவரை பணியாற்றிய திருத்தந்தையர்களில் போலந்து நாட்டைச் சேர்ந்த முதலாவது திருத்தந்தை இவராவர். மேலும் 1520க்கு பின்னர் இத்தாலியர் அல்லாத ஒருவர் திருத்தந்தையானதும் இதுவே முதற்தடவையாகும். இவர் 1978ஆம் ஆண்டு அக்டோபர் 16ம் நாள் பதவியேற்றார். வரலாற்றில் நீண்ட காலம் இப்பதவி இருந்தவர்களில் இரண்டாம் இடம் பிடித்தவர்.
இவர் 1340 பேருக்கு அருளாளர் பட்டமும், 483 பேருக்கு புனிதர் பட்டமும் அளித்துள்ளார். இது, இவருக்கு முன், ஐந்து நாற்றாண்டுகளாக இருந்த எல்லா திருத்தந்தையர்களின் கூட்டு எண்ணிக்கையை விட அதிகமாகும். இவர் 20-ஆம் நூற்றாண்டின் மிக முக்கிய தலைவர்களுல் ஒருவராக போற்றப்படுகின்றார். தம் 26 ஆண்டு ஆட்சிகாலத்தில் இவர் 129 நாடுகளுக்கு பயணம் செய்துள்ளார். தம் தாய்மொழியான போலியம் மட்டுமல்லாமல் இத்தாலியம், பிரெஞ்சு, ஜேர்மன், ஆங்கிலம், எசுப்பானியம், போர்த்துக்கீசம், உக்குரேனிய மொழி, ரஷ்யன், குரோவாசிய மொழி, எஸ்பெராண்டோ, பண்டைய கிரேக்கம் (Ancient Greek) மற்றும் இலத்தீன் மொழிகள் இவருக்குத் தெரிந்திருந்தன.
வாழ்க்கைக் குறிப்பு
1920ம் ஆண்டு மே 18ம் தேதி போலந்தின் வாதோவிச்சில் பிறந்த கரோல் யோசேப் வொய்த்திவா என்ற பெயர் கொண்ட திருத்தந்தை இரண்டாம் ஜான் பால் (யோவான் பவுல்), 1929இல் எமிலியா என்ற தமது தாயை இழந்தார். தமது ஒரே சகோதரரான மருத்துவர் எட்மண்டை 1932இல் இழந்தார். இராணுவ அதிகாரியான தனது தந்தையை 1941இல் இழந்தார். செருமனிய நாத்சிகளின் ஆக்கிரமிப்பால் போலந்தில் பல்கலைக்கழகம் 1939இல் மூடப்பட்டது. எனவே செருமனிக்கு நாடு கடத்தப்படுவதைத் தவிர்க்கும் நோக்கத்திலும் தனது பிழைப்புக்காகவும் முதலில் சுண்ணாம்புக்கல் அகழ்விடத்திலும் பின்னர் சொல்வாய் நகரில் வேதித் தொழிற்சாலையிலும் வேலை செய்தார். இரண்டாம் உலகப் போருக்குப் பின்னர் கல்விப்படிப்பை மீண்டும் தொடர்ந்து 1946இல் குருவானார். 1964இல் கிராக்கோவ் பேராயராகவும் 1967இல் கர்தினாலாகவும் உயர்த்தப்பட்டார்.
1978ஆம் ஆண்டு அக்டோபர் 16இல் திருத்தந்தையாகத் தேர்ந்தெடுக்கப்பட்ட கர்தினால் கரோல் யோசேப் வொய்த்திவா, அச்சமயம் இரண்டாம் ஜான் பால் என்ற பெயரைத் தெரிவு செய்தார். 2005 ஏப்ரல் 2ஆம் நாள் காலமானார்.
இரண்டாம் அருள் சின்னப்பரின் பயணங்கள்
800px {{legend|#03079b|9+ trips}} {{legend|#1c34a9|8 trips}} {{legend|#2d4fb2|7 trips}} {{legend|#406bbc|5 trips}} {{legend|#6092c9|4 trips}} {{legend|#82b5d6|3 trips}} {{legend|#abd6e5|2 trips}} {{legend|#d4eef2|1 trip}} {{legend|#b9b9b9|0 trips}}
அருளாளர் பட்டம்
திருத்தந்தை இரண்டாம் யோவான் பவுல் இறந்த சிறிது காலத்திற்குள்ளேயே அவருக்குப் புனிதர் பட்டம் அளிப்பதற்கான விசாரணை தொடங்கியது. வழக்கமாக இவ்வகையான விசாரணை தொடங்குவது ஒருவரது இறப்புக்குப் பின் ஐந்து ஆண்டுகள் கழித்தே ஆகும். ஆனால், இரண்டாம் யோவான் பவுலை விரைவில் புனிதராகக் காண பொதுமக்கள் விரும்பியதைத் தொடர்ந்து திருத்தந்தை பதினாறாம் பெனடிக்ட் அந்த விசாரணை உடனடியாகத் தொடங்க ஆணையிட்டு, ஐந்து ஆண்டு தாமதக் காலம் வேண்டாமென்று விதிவிலக்கு அளித்தார்.
திருத்தந்தை பதினாறாம் பெனடிக்ட் 2009, திசம்பர் 19ஆம் நாள் திருத்தந்தை இரண்டாம் யோவான் பவுலை வணக்கத்திற்குரியவர் என்று அறிவித்தார். பிரான்சு நாட்டைச் சார்ந்த ஒரு கன்னியர் இரண்டாம் யோவானை நோக்கி மன்றாடியதைத் தொடர்ந்து பார்க்கின்சன் நோயிலிருந்து திடீரென குணம் பெற்றதை ஆராய்ந்த வத்திக்கான் பேராயம், அந்நிகழ்ச்சி இறையருளால் நிகழ்ந்ததே என்று அறிக்கையிட்டதைத் தொடர்ந்து, திருத்தந்தை பதினாறாம் பெனடிக்ட் 2011, மே மாதம் முதல் நாளன்று திருத்தந்தை இரண்டாம் யோவான் பவுலைஅருளாளர் நிலைக்கு உயர்த்தினார். .
புனிதர் நிலைக்கு உயர்த்தப்படுதல்
திருத்தந்தை இரண்டாம் யோவான் பவுலுக்கு அருளாளர் பட்டம் அளிக்கப்பட்ட சில மணி நேரம் சென்ற உடனேயே, அவருடைய பரிந்துரையின் பயனாக ஒரு புதுமை நிகழ்ந்ததாக செய்தி வந்தது. கோஸ்தா ரிக்கா நாட்டு புளோரிபெத் மோரா என்ற பெண்மணிக்கு ஏற்பட்ட மூளை இரத்த அழற்சி, திருத்தந்தை இரண்டாம் யோவானை நோக்கி மன்றாடியதன் விளைவாக, அற்புதமான விதத்தில் மறைந்ததாகவும், அதற்கு மருத்துவர்களால் விளக்கம் தர இயலவில்லை என்றும் செய்தி வெளியானது. இந்த நிகழ்வை ஆய்ந்த வத்திக்கான் பேராயம் அதை ஒரு புதுமை என்று அறிக்கையிட்டது.
இரு திருத்தந்தையர் புனிதர்களாக அறிவிக்கப்படுதல்
இரண்டாம் யோவான் பவுல், இருபத்திமூன்றாம் யோவான் ஆகிய இரு திருத்தந்தையருக்கும் ஒரே நாளில், ஒரே நிகழ்ச்சியின்போது புனிதர் பட்டம் வழங்கப்பட்டது ஒரு சிறப்பு நிகழ்வாயிற்று. அதுபோலவே திருத்தந்தை பிரான்சிசு தமக்கு முன் திருத்தந்தைப் பணியை ஆற்றி அப்பதவியிலிருந்து விலகிய முன்னாள் திருத்தந்தையான பதினாறாம் பெனடிக்டோடு இணைந்து பொதுமக்களுக்குமுன் திருப்பலி நிறைவேற்றி அந்நிகழ்ச்சியில் கலந்துகொண்டதும் வரலாற்றுச் சிறப்பானதாகும்.
திருச்சபைத் தலைவர்கள் மற்றும் திருப்பயணிகள் பங்கேற்பு
புனிதர் பட்டம் வழங்குவதற்காகத் தேர்ந்துகொள்ளப்பட்ட நாள், 2014, ஏப்பிரல் 14, ஞாயிற்றுக் கிழமை கத்தோலிக்கருக்குச் சிறப்பான நாள். இயேசுவின் உயிர்த்தெழுதலுக்குப் பின் வருகின்ற அந்த ஞாயிற்றுக் கிழமைக்கு முந்திய மாலையில்தான் திருத்தந்தை இரண்டாம் யோவான் பவுல் இறந்தார். மேலும் பாஸ்கா காலத்தின் இரண்டாம் ஞாயிறான அந்த நாள் "இறை இரக்க ஞாயிறு" என்ற பெயரால் கொண்டாடப்பட வழிவகுத்தவர் இரண்டாம் யோவான் பவுல்.
புனிதர் பட்டமளிப்பு நிகழ்ச்சியின்போது மறையுரை ஆற்றிய திருத்தந்தை பிரான்சிசு, தமக்கு முன் திருத்தந்தைப் பணியை ஆற்றிய இரு புதிய புனிதர்களான திருத்தந்தையரின் சிறப்புகளையும் எடுத்துரைத்தார். அவர்கள் இருவரும் கடவுளின் இரக்கத்தை வலியுறுத்தினார்கள் என்று அவர் கூறினார். திருத்தந்தை இருபத்திரண்டாம் யோவான் வரலாற்றுச் சிறப்புமிக்க இரண்டாம் வத்திக்கான் பொதுச்சங்கத்தைக் கூட்டி (1962-1965), இருபதாம் நூற்றாண்டுத் திருச்சபையின் மறுமலர்ச்சிக்கு வழிவகுத்தார். திருத்தந்தை இரண்டாம் யோவான் பவுல் "குடும்பங்களை ஆதரித்து வளர்த்தார்."
திருத்தந்தை பிரான்சிசு நிகழ்த்திய புனிதர் பட்டமளிப்பு விழாவில் அவரோடு முன்னாள் திருத்தந்தை பதினாறாம் பெனடிக்ட் கூட்டுப் பலி நிறைவேற்றினார். மேலும் உலகத்தின் பல பகுதிகளிலிருந்து வந்த சுமார் 150 கர்தினால்மார், 700 ஆயர்கள் மற்றும் 1000 குருக்களும் கலந்துகொண்டனர். புனிதர்களாக அறிவிக்கப்பட்ட இரு திருத்தந்தையர்களின் மீபொருள்கள் வெள்ளிப் பேழைகளில் கொண்டுவரப்பட்டு, மக்களின் வணக்கத்திற்கு வைக்கப்பட்டன. திருத்தந்தை யோவானின் உடல் புனித பேதுரு பெருங்கோவிலின் கீழ்க்கோவிலிலிருந்து மேற்கோவிலுக்குக் கொண்டுவரப்பட்டபோது அவருடைய உடலிலிருந்து எடுக்கப்பட்ட தோல் பகுதி அவருடைய மீபொருள் ஆனது.
புதிய புனிதர்களின் மீபொருள்கள்
திருத்தந்தை இரண்டாம் யோவானின் மீபொருளைக் கொண்டுவந்தவர் அவருடைய பரிந்துரையால் குணம் பெற்ற பிளோரிபெத் மோரா டியாஸ் என்னும் கோஸ்தா ரிக்கா நாட்டுப் பெண்மணி. அவர், திருத்தந்தை இரண்டாம் யோவான் பவுலின் உடலிலிருந்து, அவர் 2005இல் இறப்பதற்குமுன் மருத்துவப் பரிசோதனைக்காக எடுக்கப்பட்ட அவரது இரத்தம் அடங்கிய பேழை.
புதிய புனிதர்களின் உருவங்கள் சித்தரிக்கப்பட்ட பிரமாண்டமான தொங்குதிரைகள் புனித பேதுரு பெருங்கோவிலின் முகப்பிலிருந்து தொங்கவிடப்பட்டிருந்தன. பீடத்தைச் சுற்றிலும் 30 ஆயிரம் மலர்கள் அணிசெய்தன. அம்மலர்களை எக்குவடோர் நாடு நன்கொடையாக அளித்திருந்தது.
உலக நாடுகள் பங்கேற்பு
சுமார் 500 ஆயிரம் திருப்பயணிகள் கோவில் வளாகத்திலும் அதன் முன் டைபர் நைதி நோக்கிச் செல்லும் பெருஞ்சாலையிலும் கூடி நின்று பங்கேற்றனர். போலந்து நாட்டவரான திருத்தந்தை இரண்டாம் யோவான் பவுலுக்கு வணக்கம் செலுத்த வந்திருந்த ஆயிரக்கணக்கான போலந்து திருப்பயணிகள் தம் நாட்டுக் கொடியை அசைத்தவண்ணம் நின்றனர்.
93 உலக நாடுகள் மற்றும் பன்னாட்டு நிறுவனங்கள் இந்த புனிதர் பட்டமளிப்பு விழாவில் கலந்துகொள்ள பிரதிநிதிகளை அனுப்பியிருந்தன. அவற்றுள் 19 தூதுக்குழுக்கள் நாட்டு அதிபர்கள் தலைமையின்கீழும் 24 குழுக்கள் நாட்டுப் பிரதமர்களின் தலைமையின்கீழும் வந்தன. எசுப்பானியாவின் அரசரும் அரசியும், பெல்ஜியத்தின் முன்னாள் அரசியும் பங்கேற்றனர்.
உலகின் மிகப்பெரும் போப் சிலை
2010ஆம் ஆண்டில் குரோஷியா நாட்டுக்குத் தம் குடும்பத்துடன் சுற்றுலா சென்றார். அப்போது நீரில் மூழ்கி இவருடைய மகன் இறக்கும் நிலை ஏற்பட்டது. அந்த விபத்தில் இருந்து இவருடைய மகன் உயிர் பிழைத்தார். அதற்கு திருத்தந்தை இரண்டாம் ஜான் பாலின் பரிந்துரையே காரணம் என்று நம்பிய லைசன் அதற்கு நன்றி செலுத்தும் விதமாக உலகிலேயே மிக உயரமான ஜான் பாலின் சிலையை அமைக்க நிதியுதவி அளித்தார். அதன்படி போலந்தின் செஸ்டோகோவா என்ற இடத்தில் இந்த சிலையை செஸ்டோகோவா நகரின் பேராயர் வாட்சுவா தேபோ திறந்து வைத்தார்.
உலகிலேயே உயரமான இயேசு கிறித்துவின் சிலை
உலகிலேயே இயேசு கிறித்துவின் மிக உயரமான சிலையும் போலந்து நாட்டில்தான் உள்ளது. 118 அடி உயரம் கொண்ட இச்சிலை 2011இல் ஸ்வீபோட்சின் நகரில் எழுப்பப்பட்டது.
ஆதாரங்கள்
பகுப்பு:போலந்து திருத்தந்தையர்கள் பகுப்பு:போலந்து நபர்கள் பகுப்பு:1920 பிறப்புகள் பகுப்பு:2005 இறப்புகள் பகுப்பு:புனித பேதுரு பேராலய கல்லறைகள் பகுப்பு:போலந்தின் கிறித்தவப் புனிதர்கள்‎ பகுப்பு:கிறித்தவ மெய்யியலாளர்கள்
அசோக் வாஜ்பேயி
அசோக் வாஜ்பேயி, இந்தி மொழிக் கவிஞராவார். இவர் இந்திய அரசின் பண்பாட்டுத் துறைக்கு உட்பட்ட லலித் கலா அகாதமியின் தலைவராகப் பணியாற்றியுள்ளார். இவர் சாகித்திய அகாதமி விருது பெற்றவர்.
நூல்கள்
இவர் போலந்ந்துக் கவிஞர்கள் இயற்றிய பல நூல்களை இந்திக்கு மொழிபெயர்த்துள்ளார்.
இணைப்புகள்
பகுப்பு:இந்தி எழுத்தாளர்கள் பகுப்பு:1941 பிறப்புகள் பகுப்பு:வாழும் நபர்கள் பகுப்பு:இந்திய மொழிபெயர்ப்பாளர்கள்
1,1-இருபீனைலெத்திலீன்
1,1-இருபீனைலெத்திலீன் (1,1-Diphenylethylene) என்பது C14H12 என்ற மூலக்கூற்று வாய்ப்பாடு கொண்ட ஓர் அரோமாட்டிக் ஐதரோகார்பன் ஆகும். இதை 1,1-டைபீனைலெத்திலீன் என்றும் அழைக்கிறார்கள்.
பண்புகள்
மெத்தில் மெத்தக்ரைலேட்டு அல்லது சிடைரீனை பலபடியாக்குவதற்கு 1,1-இருபீனைலெத்திலீன் நடுவிருந்து உதவுகிறது. இவ்வாறு இணக்குவிக்கும் போது 1,1-இருபீனைலெத்திலீன் குறைவு மூலக்கூற்று எடை பலபடிகளை உற்பத்தி செய்கிறது. இருபென்சோஃபல்வின் இச்சேர்மத்தினை ஒத்த வரிசைச் சேர்மமாகக் கருதப்படுகிறது.
தொகுப்புமுறை தயாரிப்பு
சியோலைட்டு முன்னிலையில் சிடைரீன் உதவியால் பென்சீனை ஆல்கைலேற்றம் செய்து அடுத்ததாக ஐதரசன் நீக்கம் செய்வதன் மூலமாக 1,1-இருபீனைலெத்திலீன் தயாரிக்கப்படுகிறது.
சிடைரீன் + பென்சீன் → 1,1-டைபீனைலீத்தேன் → 1,1-டைபீனைலெத்திலீன் + ஐதரசன்
மணிக்கூட்டுக் கோபுரம், முல்தான்
முல்தான் மணிக்கூட்டுக் கோபுரம் (Clock Tower Multan) அல்லது கண்டா கர் முல்தான் பாக்கித்தானின் பஞ்சாப் மாகாணத்தில் உள்ள முல்தானின் நகர அரசாங்க தலைமையகம் ஆகும். வலது|thumb| முல்தான் மணிக்கூட்டு கோபுரம்
மணிக்கூட்டு கோபுரத்தின் கடிகாரம்
27 அக்டோபர் 2011 அன்று, மணிக்கூட்டுக் கோபுரத்தின் மூன்று கடிகாரங்கள் பழுதுபார்க்கப்பட்டு மீண்டும் பாக்கித்தானிய சீர் நேரத்தைக் காட்டத் தொடங்கின. இது +5கிரீன்விச் இடைநிலை நேரமாகும். இந்த முயற்சியை ராடோ கடிகார நிறுவனம் செய்தது. கடிகாரத்தின் இயந்திரமும் ஊசிகளும் மாற்றப்பட்டன. அதே நேரத்தில் கடிகாரத்தின் முக்கிய அச்சு மாறாமல் இருந்தது. இது சூரிய ஆற்றலில் இயங்குகிறது. கடிகாரம் 1985இல் வேலை செய்வதை நிறுத்தியது.
முல்தான் அருங்காட்சியகம்
முல்தான் நகர நிர்வாகம் தற்போது இக்கட்டிடத்தை முல்தான் அருங்காட்சியகமாகச் செயல்படுத்த திட்டமிட்டு, நிதி ஒதுக்கப்பட்டு பணிகள் தொடங்கப்பட்டுள்ளன. முல்தானை தளமாகக் கொண்ட நிறுவனமான ஐடியாஃபிஸ்ட் அருங்காட்சியகத்திற்கான முப்பரிமாண மாதிரியை வடிவமைத்து, எதிர்காலத்தில் அருங்காட்சியகத்திற்கான உண்மையான முப்பரிமாண படத்தை உருவாக்க திட்டமிட்டுள்ளனர். முப்பரிமாண மாதிரி கட்டுமானத்தில் உள்ளது.
சான்றுகள்
Ghanta Ghar Clock Repaired
பகுப்பு:பிரித்தானியக் குடியேற்றக்காலக் கட்டிடக்கலை பகுப்பு:பாக்கித்தான் வரலாறு பகுப்பு:மணிக்கூட்டுக் கோபுரங்கள்
ரொபர்ட் கீ
ரொபர்ட் கீ (Robert Key ), பிறப்பு: மே 12 1979, இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் 224 முதல்தர துடுப்பாட்டப் போட்டிகளிலும், 194 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2002 - 2005 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
மார்கஸ் ட்ரெஸ்கோத்திக்கிற்கு ஏற்பட்ட காயத்தைத் தொடர்ந்து, கீ 2002 ல் இந்தியாவுக்கு எதிராக தேர்வுத் துடுப்பாட்டப் போட்டியில் அறிமுகமானார். இவர் 2002-03 ஆஷஸ் தொடரின் போது ஆஸ்திரேலியாவுக்கு சுற்றுப்பயணம் மேற்கொண்டார். அந்தத் தொடரில் இவர் சிறப்பாக விளையாடினார்.இவரது ஒருநாள் சர்வதேச அறிமுகமானது 2003 ஆம் ஆண்டில் ஜிம்பாப்வேக்கு எதிராக விளையாடியது ஆகும். மார்க் புட்சருக்கு ஏற்பட்ட காயம் காரணமாக 2004 இல் மேற்கிந்தியத் தீவுகளுக்கு எதிரான தொடருக்கு கீ மீண்டும் இங்கிலாந்து அணிக்கு தேர்வானார். தொடரின் முதல் போட்டியில் இவர் தனது முதல் தேர்வுத் துடுப்பாட்ட நூறுகளை அடித்தார். பின்னர் இவர் 221 ஓட்டங்கள் எடுத்தார். மூன்றாவது போட்டியில் இவர் 93 ஓட்டங்கள் எடுத்தார். அந்த ஆண்டின் சிறந்த விசுடன் துடுப்பாட்ட வீரராகத் தேர்வானார். 2004 – 05 ஆம் ஆண்டுகளில் இங்கிலாந்துத் துடுப்பாட்ட அணி தென்னாப்பிரிக்காவில் சுற்றுப்பயணம் செய்து விளையாடியது. அதுவே இவரது இறுதித் தேர்வுத் துடுப்பாட்டத் தொடர் ஆகும்.இவர் 152 ஓட்டங்கள் எடுத்தார்.
ஆரம்பகால வாழ்க்கை
லண்டனின் கிழக்கு டல்விச்சில் ட்ரெவர் மற்றும் லின் ஆகியோருக்கு மகளாகப் பிறந்தார். கீ ஒரு விளையாட்டுக் குடும்பத்தில் வளர்க்கப்பட்டார்: இவரது தாயார் கென்ட்டின் பெண்கள் துடுப்பாட்ட அணிக்காக விளையாடினார். இவரது தந்தை டெர்பி துடுப்பாட்டச் சங்கத்திற்காகவும் மற்றும் இவரது சகோதரி எலிசபெத் தனது ஜூனியர் பள்ளியில் விளையாடினார். இவர் ஒரு முறை மும்முறை இழப்புகளை எடுத்தார். இவர் ஒரு பன்முக விளையாட்டு வீரர் ஆவார். இவர் கென்ட்டுக்காக டென்னிஸ் விளையாடினார்.
இவர் வோர்ஸ்லி பிரிட்ஜ் தொடக்கப்பள்ளியில் பயின்றார். அங்கு இசரது பள்ளி கென்ட் துடுப்பாட்டக் கோப்பைகளை வென்றது. கென்ட் கவுண்டி துடுப்பாட்ட சங்கத்தின் இளைஞர் தரப்பினரின் பயிற்சியாளரான ஆலன் எல்ஹாம் இவரது வழிகாட்டியாக இருந்தார்.முன்பு, இவரது செயல்திறன் பதினொரு வயதிற்குட்பட்ட மாவட்டத்தில் சேர்க்க வழிவகுத்தது. பின்னர் இவர் லண்டன், லீயில் உள்ள கோல்ஃப் பள்ளி மற்றும் பெக்கன்ஹாமில் உள்ள சிறுவர்களுக்கான லாங்லி பார்க் பள்ளியில் பயின்றார்.
கீ பெரும்பாலும் அவரது எடைக்காக எதிர்மறையாக விமர்சிக்கப்படுகிறார். கீ இந்த விஷயத்தைப் பற்றி கூறும் போது: "நான் ஒருபோதும் தடகளம் விளையாடுவதற்குப் பொருத்தமான தோற்றமுடையவளாக இருந்ததில்லை. ஆனால் நான் 19 அல்லது 20 வயதில் இருந்ததை விட தற்போது சரியாக இருப்பதாகவே நான் உணர்கிறேன்" எனத் தெரிவித்தார்.
சான்றுகள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1979 பிறப்புகள் பகுப்பு:கென்ட் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள்
ஆக்சிசன் விரைவுவண்டி
ஆக்சிசன் விரைவுவண்டி (Oxygen Express)  என்பது இந்திய  இரயில்வே அமைச்சகமும்  இந்திய இரயில்வேவும்   இணைந்து இயக்கும் நீண்ட தூர/குறுகிய தூர இரயில் சேவை தொடர் வண்டியாகும். கோவிட்-19 தொற்றுநோயின் இரண்டாவது அலையின் போது இந்தியா மற்றும் வங்காளதேசத்தின் பல்வேறு பகுதிகளில் உள்ள பல்வேறு மருத்துவமனைகளுக்கு மருத்துவ தர ஆக்சிசனை வழங்கி ஆக்சிசன் விரைவுவண்டி கடுமையான பற்றாக்குறையை சமாளித்தது.
பின்னணி
ஆக்சிசன் விரைவு இரயில்கள் இரண்டு வடிவங்களில் இயக்கப்படுகின்றன; 16 மெட்ரிக் டன் திரவ மருத்துவ ஆக்சிசனை எடுத்துச் செல்லக்கூடிய கடுங்குளிரூட்டப்பட்ட பன்னாட்டு செந்தர நிறுவன கொள்கல தொட்டிகளைப் பயன்படுத்தி கொண்டு செல்வது முதல் முறையாகும். இரண்டாவது முறையானது, டாடா மோட்டார்சு 1618 போன்ற நிலையான கொள்கலத் தொட்டிகளை இந்திய இரயில்வே மற்றும் இந்திய இராணுவம் பயன்படுத்தும் உருட்டு ஏற்றம்/உருட்டு இறக்கம் முறையில் இரயிகளில்  ஏற்றப்படும் முறையாகும்.
தொற்றுநோய் கால உச்சக்கட்டத்தின் போது, இவ்வண்டிகள் சமிக்ஞை  இல்லாத, பசுமை வழித்தட வழிகளில் ஓடின. பல்வேறு எஃகு ஆலைகளில் இருந்து ஆக்சிசனை நாட்டின் பல்வேறு பகுதிகளுக்கும் கொண்டு சென்றன.
2021 ஆம் ஆன்டு சூலை மாதத்தில் டாடாநகர் சந்திப்பு ரயில் நிலையத்திலிருந்து வங்காளதேசத்தில் உள்ள பெனாபோல் எல்லை பகுதிக்கு  200 மெட்ரிக் டன் திரவ மருத்துவ ஆக்சிசன் கொண்டு செல்லப்பட்டது.
மேற்கோள்கள்
பகுப்பு:இந்திய விரைவுவண்டிகள்
அயன்சுத்தமல்லி செங்கமல ஆண்டவர் கோயில்
அயன்சுத்தமல்லி செங்கமல ஆண்டவர் கோயில் தமிழ்நாட்டில் அரியலூர் மாவட்டம், அயன்சுத்தமல்லி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரூச் பூங்கா
பகுப்பு:ரொறன்ரோ பூங்காக்கள்
சுனில் குமார் (பீகார்)
சுனில் குமார் (Sunil Kumar)(பிறப்பு 20 சனவரி 1957) என்பவர் இந்திய அரசியல்வாதி மற்றும் நான்கு முறை பீகார் சட்டமன்ற உறுப்பினராகத் தேர்ந்தெடுக்கப்பட்டவர் ஆவார். இவர் பீகார் சட்டப் பேரவையில் தற்போது பிஹார்சரீப் தொகுதியிலிருந்து தேர்ந்தெடுக்கப்பட்டு பதவியில் உள்ளார். இவர் 2005ஆம் ஆண்டு நடைபெற்ற சட்டமன்றத் தேர்தலில் சட்டமன்ற உறுப்பினராக முதன் முதலாக நாலந்தா மாவட்டத்தில் உள்ள பிஹார்சரீப் தொகுதியில் போட்டியிட்டு இராச்டிரிய ஜனதா தளத் தலைவர் சையத் நௌஷாதுன்னபி என்கிற பப்பு கானை தோற்கடித்தார். குமார் 2005 மற்றும் 2010 சட்டமன்றத் தேர்தல்களில் ஐக்கிய ஜனதா தளம் சார்பில் போட்டியிட்டுத் தேர்ந்தெடுக்கப்பட்டார். 2014 இந்தியப் பொதுத் தேர்தலுக்கான பாஜகவின் தேர்தல் பிரச்சாரக் குழுவில் நரேந்திர மோதியை முன்னிலைப்படுத்தியதற்கு எதிர்ப்புத் தெரிவிக்கும் வகையில், பீகாரில் பாஜகவுடனான தனது 17 ஆண்டுக்கால கூட்டணியை ஐக்கிய ஜனதா தளம் முறித்துக் கொண்டபோது, சூன் 2013-ல் பாஜகவில் சேர்ந்தார். 2015 மற்றும் 2020 சட்டமன்றத் தேர்தல்களில் பாரதிய ஜனதா கட்சி சார்பில் போட்டியிட்டு வெற்றிபெற்றார்.
மேற்கோள்கள்
பகுப்பு:1957 பிறப்புகள் பகுப்பு:வாழும் நபர்கள்
அம்பாசமுத்திரம் ஊராட்சி
அம்பாசமுத்திரம் ஊராட்சி (Ambasamudram Gram Panchayat), தமிழ்நாட்டின் தேனி மாவட்டத்தில் உள்ள தேனி வட்டாரத்தில் அமைந்துள்ளது. இந்த ஊராட்சி, போடிநாயக்கனூர் சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கைலாந்து பார்க், நியூ செர்சி
கைலாந்து பார்க் ( Highland Park ) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் மிடில்செக்சு கவுன்டியில் அமைந்துள்ள ஒரு தன்னாட்சியுள்ள நகரம் ஆகும்.
பரப்பளவு
2010இன் மதிப்பீட்டின் அடிப்படையில் இது 1.82 சதுர கிலோ மீற்றர் பரப்பளவைக் கொண்டுள்ளது. இதில் 1.81 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.01 சதுர கிலோ மீற்றர் பிரதேசம் நீரினால் சூழப்பட்டுள்ளது.
மக்கள் தொகை
2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 13,982 ஆகும். கைலாந்து பார்க் பிரதேசத்தின் மக்கள் தொகை அடர்த்தி ஒரு கிலோ மீற்றருக்கு 7,728.1 குடிமக்கள் ஆகும்.
மேற்கோள்கள்
பகுப்பு:மிடில்செக்சு மாவட்ட நகரங்கள்
சூரத் மாவட்டம்
thumb|250px|right|15-8-2013-இல் புதிதாக துவக்கப்பட்ட 7 மாவட்டங்களுடன் குஜராத் மாநிலத்தின் புதிய வரைபடம்
மக்கள் வகைப்பாடு
இம்மாவட்ட மக்கள் தொகை 60,79,231 ஆக உள்ளது. மாவட்டத்தின் பரப்பளவு 4,418 சதுர கி. மீ., ஆகும். மக்கள் தொகை அடர்த்தி ஒரு சதுர கி. மீ.,க்கு 1,376 நபர்கள். பாலின விகிதம் 1000 ஆண்களுக்கு 788 பெண்கள் என்ற அளவில் உள்ளனர். எழுத்தறிவு விகிதம் 86.5% ஆக உள்ளது.
மாவட்ட எல்லைகள்
வடக்கில் பரூச் மாவட்டம், நர்மதா மாவட்டம், தெற்கில் நவ்சாரி மாவட்டம், கிழக்கில் தபி மாவட்டம், மேற்கில் காம்பத் வளைகுடா சூரத் மாவட்ட எல்லைகளாக அமைந்துள்ளது. 2007ஆம் ஆண்டில் சூரத் மாவட்டத்தின் சில வருவாய் வட்டங்களைக் கொண்டு தபி மாவட்டம் துவக்கப்பட்டது.
இரட்டைக் கோடு குதிக்கும் சிலந்தி
இரட்டைக்கோடு குதிக்கும் சிலந்தி (two-striped jumper, அல்லது Telamonia dimidiata) என்பது ஒரு குதிக்கும் சிலந்தி ஆகும். இவை ஆசியாவின்  வெப்பமண்டல மழைக்காட்டுப்பகுதிகளிலும் மரக்காடுகளிலும் காணப்படுகின்றன.
சூரத் மாவட்டம்
வருவாய் வட்டங்கள்
சூரத் மாவட்டம் ஒன்பது வருவாய் வட்டங்களைக் கொண்டுள்ளது.
இரட்டைக் கோடு குதிக்கும் சிலந்தி
விளக்கம்
thumb|[[கேரளம்|கேரளத்தில் ஒரு ஆண் பூச்சி]] thumb|[[கேரளம்|கேரளத்தில் ஒரு பெண் பூச்சி]] இவற்றில் பெண் பூச்சிகளின் உடல் 9 – நீளம் வரை வளருகின்றன. அதே போல ஆண் பூச்சிகளின் உடல் 8 – வரையும் வளரும். இவற்றில் பெண் பூச்சிகள் இளமஞ்சள், இள வெண்கல நிறத்தோடும், கண்களைச் சுற்றி சிவப்பு வளையத்துடனும்,  இதன் பின்னுடல் பகுதியில் இரண்டு சிவப்பு நேர்கோடுகள் தெளிவாக காணப்படும். ஆண் பூச்சிகள் கருத்த நிறத்திலும், உடலில் வெள்ளைக் குறிகளுடனும், கண்களைச் சுற்றி சிவப்பு நிற முடிகள் கொண்டு இருக்கும். இவை சிங்கப்பூர், இந்தோனேசியா, பாக்கித்தான், ஈரான், இந்தியா, பூட்டான் ஆகிய நாடுகளில் காணப்படுகிறது. இந்த பூச்சிகள் நச்சுத் தன்மை அற்றவை, இவற்றால் மனிதர்களுக்கு எந்த தீங்கும் இல்லை.
சூரத் மாவட்டம்
பொருளாதாரம்
சூரத் நகரம் வைரங்களுக்கு பட்டைத் தீட்டும் தொழிற்சாலைகள் அதிகம் கொண்டது. தங்கம் மற்றும் வெள்ளி ஜரிகை நூல்கள் தயாரிக்கும் தொழிற்சாலைகள் அதிகம் கொண்டது. பருத்தி நூல், பால் பொருட்கள் ஆலைகள் கொண்ட மாவட்டம். சூரத் நகரம் அழகிய புடவைகளுக்கு பெயர் பெற்றது.
இரட்டைக் கோடு குதிக்கும் சிலந்தி
வெளி இணைப்புகள்
பகுப்பு:சிலந்திகள்
சூரத் மாவட்டம்
வெளி இணைப்புகள்
பகுப்பு:குஜராத் மாநிலத்திலுள்ள மாவட்டங்கள்பகுப்பு:சூரத் மாவட்டம்
லுணுகம்வெகரை பிரதேச செயலாளர் பிரிவு
லுனுகம்வெகரை பிரதேச செயலாளர் பிரிவு (Lunugamvehera Divisional Secretariat, ලුණුගම්ෙවෙහර ප්‍රාදේශීය ලේකම් කාර්යාලය) என்பது நிர்வாக அலகான பிரதேச செயலகங்களில் ஒன்று ஆகும். இது இலங்கையின் தென் மாகாணத்தில் உள்ள அம்பாந்தோட்டை மாவட்டத்தில் உள்ளது. இப்பிரிவு துணை நிர்வாக அலகுகளாக 36 கிராம அலுவலர் பிரிவுகளைக் கொண்டுள்ளது. இப்பிரிவு மக்கள் தொகை 2012 இல் 31424 ஆகக் காணப்பட்டது.
வெளியிணைப்புக்கள்
பகுப்பு:அம்பாந்தோட்டை மாவட்டப் பிரதேச செயலாளர் பிரிவுகள்
பாலசமுத்திரம், திண்டுக்கல் மாவட்டம்
பாலசமுத்திரம் (ஆங்கிலம்:Balasamudram), இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டத்தில் இருக்கும் ஒரு பேரூராட்சி ஆகும்.
2011-ஆம் ஆண்டு மக்கள்தொகை கணக்கெடுப்பின் படி, 14.179 மக்கள்தொகை கொண்ட இப்பேரூராட்சி, 31 சகிமீ பரப்பும், 15 வார்டுகளும், 76 தெருக்களும் கொண்டது. இது பழனி நகரத்திற்கு தெற்கே 5 கிமீ தொலைவில் உள்ளது. இது பழனி சட்டமன்றத் தொகுதிக்கும், திண்டுக்கல் மக்களவைத் தொகுதிக்கும் உட்பட்டது.
அமைவிடம்
பாலசமுத்திரம் பேரூராட்சி, பழநியிலிருந்து 5 கிமீ தொலைவில் உள்ளது. இதன் கிழக்கே திண்டுக்கல் 61 கிமீ; மேற்கே உடுமலைப்பேட்டை 35 கிமீ; வடக்கே தாராபுரம் 40 கிமீ தொலைவில் உள்ளது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    3,802   வீடுகளும், 14,179 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 66.5% மற்றும்  பாலின விகிதம் 1,000 ஆண்களுக்கு, 995 பெண்கள் வீதம் உள்ளனர். குழந்தைகள் பாலின விகிதம் 1000 ஆண் குழந்தைகளுக்கு, 985 பெண் குழந்தைகள் வீதம் உள்ளனர். பட்டியல் சாதியினரும் பட்டியல் பழங்குடியினரும் முறையே 4,840 மற்றும் 311 ஆகவுள்ளனர்.
ஆதாரங்கள்
பகுப்பு: தமிழ்நாடு மாநிலத்திலுள்ள ஊர்களும் நகரங்களும் திண்டுக்கல் மாவட்டத்தில் உள்ள ஊர்களும் நகரங்களும்
பகுப்பு:திண்டுக்கல் மாவட்டத்தில் உள்ள பேரூராட்சிகள்
ஜெகதேவி ஊராட்சி
ஜெகதேவி ஊராட்சி (Jagadevi Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள பர்கூர் வட்டாரத்தில் அமைந்துள்ளது. இந்த ஊராட்சி, பர்கூர் சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6257 ஆகும். இவர்களில் பெண்கள் 3099 பேரும் ஆண்கள் 3158 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பர்கூர் ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
வாவூல் மலை
வாவூல் மலை (Vavul Mala) என்பது இந்தியாவின் மேற்குத் தொடர்ச்சி மலையில் கேரளப்பகுதியில் வெள்ளரிமலை வரம்பில் உள்ள சிகரமாகும். இது கேரளாவின் மலப்புரம் மாவட்டம் மற்றும் கோழிக்கோடு மாவட்டத்தின் எல்லையில் அமைந்துள்ளது. வாவூல் மலை "ஒட்டக சிமிழை” ஒத்திருக்கிறது. கடல் மட்டத்திலிருந்து சுமார் 2,339 மீ உயரத்தில் அமைந்துள்ளது. இது நீலகிரிக்கு அப்பால் மேற்குத் தொடர்ச்சி மலையில் மிக உயரமான சிகரமாகவும், கோழிக்கோடு மாவட்டத்தின் மிக உயரமான இடமாகவும் உள்ளது. இந்தப் பகுதியில் காணப்படும் தாவரங்கள் மற்றும் விலங்குகள் நீலகிரி மலைகளில் காணப்படுவதை ஒத்ததாக உள்ளன.
வெள்ளரிமலைப் பகுதி மலப்புரம் ஓரமாக, கோழிக்கோடு மற்றும் வயநாட்டின் எல்லைக்கு இடையில் அமைந்துள்ளது. இது "ஒட்டக சிமிழ் மலைகள்" என்று அழைக்கப்படும் உயர் நிலப்பரப்பு. இது நீலகிரி மலைகளிலிருந்து தக்காணப் பீடபூமி மற்றும் சாலியார் நதி பள்ளத்தாக்கு ஆகியவற்றால் பிரிக்கப்பட்டுள்ளது. இது தென்னிந்தியாவில் மிகவும் கடினமான மலையேற்ற இடமாகும்.
மேற்கோள்கள்
பகுப்பு:மேற்குத் தொடர்ச்சி மலைத்தொடரிலுள்ள மலைகள் பகுப்பு:கேரள மலைகள் பகுப்பு:Coordinates on Wikidata
பூச்சியத்தால் வகுத்தல்
கணிதத்தில் சுழியால் வகுத்தல் அல்லது பூச்சியத்தால் வகுத்தல் (division by zero) என்பது 0 ஐ வகுஎண்ணாகக் கொண்ட வகுத்தல் ஆகும். பூச்சியத்தால் வகுத்தலை a/0 (a வகுபடு எண்) என்ற கோவையாகக் குறிக்கலாம். 0 ஆல் பெருக்கப்படும்போது விடையாக a ( a≠0) கிடைக்கும்விதமான எண் எதுவும் கிடையாது என்பதால், சாதாரண எண்கணிதத்தில் இக்கோவைக்குப் பொருளில்லை. எனவே பூச்சியத்தால் வகுத்தல் என்பது வரையறுக்கப்படாதது. எந்த எண்ணையும் பூச்சியத்தால் பெருக்கக் கிடைப்பது பூச்சியம் என்பதால், 0/0 க்கு வரையறுக்கப்பட்ட மதிப்பு எதுவும் கிடையாது. மேலும் 0/0 இன் எல்லை மதிப்பு ஒரு தேரப்பெறா வடிவாக இருக்கும்.
a/0 க்கு மதிப்புக் காண்பது இயலாது என்ற கருத்தின் முதல் பதிவு கணிதவியலாளர் ஜியார்ஜ் பெர்க்லியின் தி அனாலிஸ்ட் நூலில் நுண்கணிதம் பற்றிய குறிப்புகளில் காணப்பட்டுள்ளது.
அடிப்படை எண்கணிதம்
அடிப்படை எண்கணிதத்தில் ஒரு கணத்திலுள்ள பொருட்களை சமபங்குகளாகப் பிரிக்கும் செயலாக வகுத்தல் விளக்கப்படுகிறது.
பண்டைக்காலக் குறிப்புகள்
பிரம்மகுப்தரின் (598–668) ”பிரம்மசுபுடசித்தாந்தம்” என்ற நூல்தான் 0 என்ற எண்ணையும், அதனைக் கொண்டு செய்யக்கூடிய செயல்களையும் பற்றிய குறிப்புகளைக் கொண்ட காலத்தால் முந்தைய நூலாகும். எனினும் 0 ஆல் வகுத்தலை அவர் சரியாக வரையறுக்கவில்லை.
பிரம்மகுப்தரின் கூற்று: "ஒரு நேர்ம அல்லது எதிர்ம எண்ணானது பூச்சியத்தால் வகுக்கக் கிடைப்பது பூச்சியத்தைப் பகுதியாகக் கொண்ட ஒரு பின்னமாகும். பூச்சியத்தை ஒரு நேர்ம அல்லது எதிர்ம எண்ணால் வகுக்கக் கிடைப்பது பூச்சியமாகவோ அல்லது பூச்சியத்தைத் தொகுதியாகவும் வகுஎண்ணைப் பகுதியாகவும் கொண்ட பின்னமாகவோ இருக்கும். பூச்சியத்தை பூச்சியத்தால் வகுக்கக் கிடைப்பது பூச்சியம் ஆகும்."
830 இல் மகாவீரர் ”கணித சார சம்கிரகா” என்ற நூலில் குறிப்பிட்டுள்ள, பிரம்மகுப்தரின் கருத்துக்கான மாற்றுக் கருத்து:
இயற்கணிதம்
முழு எண், விகிதமுறு எண், மெய்யெண், சிக்கலெண்களில், பூச்சியத்தால் வகுத்தல் வரையறுக்கப்படவில்லை. பெருக்கலின் எதிர்ச்செயலாக வகுத்தல் வரையறுக்கப்படுவதால், களத்தின் அடிக்கோள்களை நிறைவுசெய்யும் எந்தவொரு கணிதத் தொகுதியிலும் பூச்சியத்தால் வகுத்தல் வரையறுக்கப்படாத ஒன்றாகவே அமையும்.
இத்தீர்வின் மதிப்பு காணக்கூடியதாயின் தனித்ததாகவும், காணக்கூடியதல்ல எனில் வரையறுக்கப்படாததாகவும் இருக்கும்.
நிலை 1: b = 0 எனில், bx = a சமன்பாடு 0x = a அல்லது 0 = a என்றாகிறது. இதில்,
இருவகையிலும் தனித்த தீர்வெதுவும் இல்லாததால் b = 0 எனும்போது வரையறுக்கப்படவில்லை.
நிலை 2:
பெருக்கலின் நேர்மாறாக வகுத்தல்
இயற்கணிதத்தில் பெருக்கலின் நேர்மாறுச் செயலாக வகுத்தல் விளக்கப்படுகிறது. எடுத்துக்காட்டாக,
எனவே ஒரு பின்னத்தின் பகுதி 0 ஆக இருக்கும்போது அதன் மதிப்பு வரையறுக்கப்படாததாக உள்ளது. 0/0 தேரப்பெறாதது என அறியப்படுகிறது.
போலிகள்
பூச்சியத்தால் வகுக்க:
மேலும் சுருக்கக் கிடைப்பது:
பூச்சியத்தால் வகுப்பதை மற்ற எண்களால் வகுப்பதைப் போல சரியானதாகக் எடுத்துக் கொண்டதால் கிடைத்த கணிதப்போலி இதுவாகும்.
நீட்டிக்கப்பட்ட மெய்யெண் கோடு
a இன் மதிப்பு நேர்மம் எனில்,
வலப்புறமிருந்து எல்லையும் இடப்புறமிருந்து எல்லையும் சமமாக இல்லாததால் வரையறுக்கப்படவில்லை. இதேபோல a இன் எதிர்ம மதிப்பிற்கும் இவ்வெல்லை வரையறுக்கப்படவில்லையென்பதும் தெளிவாகும்.
மேலும்
x இன் மதிப்பு 0 ஐ அணுகும்போது, ƒ(x) ,g(x) இரண்டும் பூச்சியத்தை அணுகுமானால் ƒ, g ஐப் பொறுத்து, என்ற எல்லையின் மதிப்பு ஒரு மெய்மதிப்பாகவோ, முடிவிலியாகவோ அல்லது காண முடியாததாகவோ இருக்கும்.
எனவே 0/0 ஒரு எல்லையாக நன்கு வரையறுக்கப்படவில்லை என்பது தெளிவு.
இக்காரணங்களால் b இன் மதிப்பு 0 ஐ அணுகும்போது a/b இன் எல்லையாக a/0 ஐ வரையறுக்க முடியாது என்பதை அறிந்து கொள்ளலாம்.
முறைசார் செயல்கள்
கணக்கிடுதலின் முடிவு நன்கு வரையறுக்கப்பட்டதா இல்லையா என்பதைக் கருத்தில் கொள்ளாமல் எண்கணித விதிமுறைகளைக் கொண்டு செய்யப்படுவது முறைசார் கணக்கிடுதல் எனப்படும். எனவே a/0 ( a ≠ 0) இன் மதிப்பு \infty ஆக எடுத்துக்கொள்ளப்படுகிறது. இந்த முடிவிலியானது சந்தர்ப்பங்களைப் பொறுத்து நேர்மமாகவோ, எதிர்மமாகவோ அல்லது குறியற்றதாகவோ இருக்கலாம்.
எடுத்துக்காட்டு:
முறைசார் கணக்கிடுதலில் செல்லுபடியாகாத விடை கிடைப்பது ஏற்றுக்கொள்ளப்படுவதால் இந்த எல்லையின் மதிப்பு \infty. ஆகும்.
இந்த ஒருபுற எல்லைகள் வெவ்வேறாக இருப்பதால் இருபுற எல்லை மதிப்பை மெய்யெண்களில் காண முடியாது. மேலும் நீட்டிக்கப்பட்ட மெய்யெண் கோட்டில் 1/0 ன் மதிப்பு வரையறுக்கப்படாததாக உள்ளது. எனவே, 1/0, இரண்டும் பொருளில்லாத கோவைகளாகும்.
குறிப்புகள்
பகுப்பு:வகுத்தல் (கணிதம்) பகுப்பு:பின்னங்கள் பகுப்பு:கணிமை எண்கணிதம்
சாகோடி
சாகோடி (Chakodi) என்றும் சகோடி அழைக்கப்படுவது மொறுமொறுப்பான இந்தியக் கார நொறுக்குத்தீனியாகும். இதனைத் தமிழகத்தில் ஆந்திரா முறுக்கு என்பர். சாகோடி அரிசி மாவினைக் கொண்டு செய்யப்படுகிறது. இது வட்ட வடிவில் சிறிய அளவில் இருக்கும்.
தேவையான பொருட்கள்
சாக்கோடி செய்ய அரிசி மாவு மற்றும் மிளகாய்ப் பொடி தேவைப்படுகிறது.
மேற்கோள்கள்
பகுப்பு:இந்திய நொறுக்குத்தீனி வகைகள்
கொத்திக அமோகவர்சன்
கொத்திக அமோகவர்சன் (Khottiga Amoghavarsha ஆட்சிக்காலம் 967-972 ) என்பவன் இராஷ்டிரகூடப் பேரரசின் மன்னனாவான். இவனது காலகட்டத்தில் இராஷ்டிரகூடர்களின் செல்வாக்குக் குறையத் தொடங்கியது. பரமரா அரசன் இரண்டாம் சியகா இராஷ்டிரகூடர்கள் மீது போர்தொடுத்தான். இராஷ்டிரகூடர்களின் தலைநகரான மான்யகட்டாவை கொள்ளையிட்டனர். இப்போரில் மன்னன் கொத்திக அமோகவர்சன்  இறந்ததாக கருதப்படுகிறது. இந்த தகவல் சமண அறிஞர் புஷபதந்தா எழுதிய சமண நூலான மகாபுராணத்தில் இருந்து கிடைக்கிறது. இவனுக்குப் பின் ஆட்சிக்கு வந்த இரண்டாம் கர்கன் ஒரு சில மாதங்கள் மட்டுமே ஆண்டான்.
மேற்கோள்
பகுப்பு:இராஷ்டிரகூடர் மரபு பகுப்பு:972 இறப்புகள் பகுப்பு:967 பிறப்புகள் பகுப்பு:இந்திய அரசர்கள்
அசோக் குமார் சிங்கி
அசோக் குமார் சிங்கி (Ashok Kumar Singhi) என்பவர் அசாமில் உள்ள பாரதிய ஜனதா கட்சியைச் சேர்ந்த ஓர் அரசியல்வாதி ஆவார். 2016 ஆம் ஆண்டு நடைபெற்ற அசாம் மாநில சட்டமன்றத் தேர்தலில் பிலாசிபாரா கிழக்கு சட்டமன்றத் தொகுதியிலிருந்து சட்டமன்ற உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:அசாம் சட்டமன்ற உறுப்பினர்கள்
கொத்தவரை - 11 (நெல்)
கொத்தவரை - 11 (GUAR-11) எனப்படும் இது; 1976 ஆம் ஆண்டு அறிமுகப்படுத்தப்பட்ட, சற்றே ஏறக்குறைய குறுகியகால நெல் வகையாகும். 125 நாட்களில் அறுவடைக்கு வரக்கூடிய இந்த நெல் இரகம், சீனியா - 31 (Zinnia-31) எனும் நெல் இரகத்தையும், ஐ ஆர் - 8 - 246 (IR-8-246) எனும் நெல் இரகத்தையும் இணைத்து உருவாக்கப்பட்ட நெல் வகையாகும். மிதமான நீர்ப்பாசன வசதியுடனான நிலப் பகுதிகளில் நன்கு வளரத் தக்க இந்த நெற்பயிரின் தானியங்கள், மிதமான அளவில் காணப்படும் இது, குசராத் மாநிலத்தில் பெரும்பான்மையாக பயிரிடப்படுகின்றது.
சான்றுகள்
பகுப்பு:நெல் வகைகள் பகுப்பு:இந்தியாவில் வேளாண்மை
சிவசங்கர் மேனன்
சிவசங்கர் மேனன் (Shivshankar Menon, பிறப்பு: சூலை 5, 1949) இந்திய தூதரும், பிரதமர் மன்மோகன் சிங்கின் அமைச்சரவையில் தேசியப் பாதுகாப்பு ஆலோசகராகப் பணியாற்றி வந்தவரும் ஆவார். இதற்கு முன்பு அவர், பாக்கிஸ்தான் மற்றும் சீனாவிற்கான இந்தியத் தூதராக பணியாற்றியுள்ளார்.
பகுப்பு:1949 பிறப்புகள் பகுப்பு:இந்திய அரசு அதிகாரிகள் பகுப்பு:வாழும் நபர்கள்
மாநில நெடுஞ்சாலை 54 (தமிழ்நாடு)
மாநில நெடுஞ்சாலை 54 அல்லது எஸ்.எச்-54 (SH 54) என்பது, இந்தியாவின் ஆந்திரா மாநிலத்தின் சித்தூர் என்னும் இடத்தையும், தமிழ்நாடு மாநிலத்தில் திருவள்ளூர் மாவட்டத்தின் திருத்தணிகை என்ற இடத்தையும் இணைக்கும் சித்தூர் - திருத்தணிகை சாலை ஆகும். 66 கிலோமீட்டர்கள் நீளமான இச் சாலை இரண்டு மாநிலங்களூடாகச் செல்கிறது. இதில் தமிழ்நாடு 49 கிமீ நீளப் பகுதியையும், ஆந்திரா 17 கிமீ நீளப் பகுதியையும், தம்முள் அடக்கியுள்ளன.
பெரும் சமயப்பிளவு
பெரும் சமயப்பிளவு (Great Schism) என்பது உரோமைப் பேரரசின் ஏற்கப்பட்ட திருச்சபையாக இருந்த கிறித்தவ சமூகம் கிரேக்க மொழி வழங்கிய கிழக்கு சபை என்றும் இலத்தீன் மொழி வழங்கிய மேற்கு சபை என்றும் இரு கிளைகளாக அறுதியாகப் பிரிந்துபோன நிகழ்வைக் குறிக்கின்றது. இது சில வேளைகளில் "1054ஆம் ஆண்டு கீழை-மேலைப் பிளவு" (East–West Schism of 1054) என்றும் அறியப்படுகிறது. இவ்வாறு பிரிந்த இரு கிளைகளும் முறையே "கிழக்கு மரபுவழி திருச்சபை" (Eastern Orthodox Church) என்றும் "உரோமன் கத்தோலிக்க திருச்சபை" (Roman Catholic Church) என்றும் பெயர் பெற்றன.
உரோமை வழிபாட்டுமுறையை (Roman Catholic Rite) பின்பற்றாமல் கீழைத் திருச்சபை வழிபாட்டுமுறைகளை (Eastern Catholic Rites) பின்பற்றும் பல திருச்சபைகளும் கத்தோலிக்க திருச்சபையின் உள்ளடங்கும். இவை உரோமை ஆயராகிய போப்பாண்டவர் என்னும் திருத்தந்தையை அனைத்துலத் திருச்சபையின்மேல் முழு அதிகாரம் கொண்டவராக ஏற்கும் கிறித்தவ சபைகள் ஆகும்.
பிளவின் வரலாற்றுப் பின்னணி
இப்பெரும் பிளவு ஏற்படக் காரணமாக அமைந்த வரலாற்றுப் பின்னணி பன்முகத்தது. உரோமைப் பேரரசின் மேற்குப் பகுதியில் இருந்த சபைக்கும் கிழக்குப் பகுதியில் இருந்த சபைக்கும் இடையே ஆட்சி அதிகாரம், இறையியல் கொள்கை தொடர்பான வேறுபாடுகள் தோன்றியதால் மனக்கசப்பு நிலவியது. கருத்து வேறுபாடுகள் முக்கியமாக நான்கு பொருள்கள் பற்றி அமைந்தன. அவை:
சபை நீக்கம்
கி.பி. 11ஆம் நூற்றாண்டில் இலத்தீன் மொழி நிலவிய மேலைத் திருச்சபைப் பகுதியில் உரோமை ஆயரான ஒன்பதாம் லியோ திருத்தந்தையாகச் செயல்பட்டார். கிரேக்க மொழி நிலவிய கீழைத் திருச்சபைப் பகுதியில் கான்ஸ்டாண்டிநோபுள் மறைமுதுவராக மிக்கேல் செருலாரியுஸ் ஆட்சிசெய்தார். இலத்தீன் பகுதியில் கிரேக்க மொழியையும், கிரேக்கப் பகுதியில் இலத்தீன் மொழியையும் பயன்படுத்துவதை முறையே திருத்தந்தை லியோவும் மறைமுதுவர் செருலாரியுசும் ஆதரிக்கவில்லை.
எல்லாத் திருச்சபைகளுக்கும் தாயும் தலைமையுமாக உரோமைத் திருச்சபை உள்ளது என்பதை செருலாரியுஸ் ஏற்கவேண்டும் என்றும், அப்படி ஏற்காவிட்டால் அவருக்கு மறைமுதுவர் என்னும் பதவி மறுக்கப்படும் என்றும் கூறி, திருத்தந்தை லியோ கொடுத்தனுப்பிய செய்தியை எடுத்துக்கொண்டு அவருடைய தூதுவர் கர்தினால் ஹம்பெர்ட் காண்ஸ்டாண்டிநோபுள் வந்தார். செருலாரியுஸ் திருத்தந்தையின் கோரிக்கைக்கு இணங்கவில்லை. எனவே, ஹம்பெர்ட் செருலாரியுசைச் சபைநீக்கம் செய்தார். செருலாரியுசோ ஹம்பர்ட்டையும் அவரோடு தூதுவந்த பிறரையும் சபைநீக்கம் செய்தார்.
சபைநீக்கம் செல்லுமா என்னும் சர்ச்சை
திருத்தந்தையின் தூதுவர் ஹம்பெர்ட் செருலாரியுசைச் சபைநீக்கம் செய்தது செல்லுமா என்றொரு கேள்வி எழுப்பப்படுகிறது. ஹம்பெர்ட் சபைநீக்க அறிக்கையை செருலாரியுசிடம் கொடுக்குமுன்னரே திருத்தந்தை ஒன்பதாம் லியோ இறந்துபோயிருந்தார். மேலும், சபை நீக்கம் செருலாரியுஸ் என்னும் தனி ஆளுக்கு மட்டுமே பொருத்தமானது.
இருப்பினும், திருச்சபையில் ஏற்பட்ட பெரும்பிளவுக்கு அடிப்படைக் காரணங்களாகக் கொள்கை, இறையியல், புவியியல், மொழி, அரசியல் போன்றவை இருந்தன என்பதை மறுப்பதற்கில்லை. பிளவுக்கு வழிவகுத்தது யார் என்பது குறித்து இரு சபைகளும் ஒன்றையொன்று குற்றம் சாட்டுகின்றன. பிளவுக்குப் பின் நிகழ்ந்த சிலுவைப் போர்கள், 1182இல் இலத்தீன் சபையினர் படுகொலைசெய்யப்பட்டது, 1204இல் காண்ஸ்டாண்டிநோபுள் பிடிக்கப்பட்டு சூறையாடப்பட்டது, அங்கு இலத்தீன் மொழி மறைமுதுவர்கள் நியமிக்கப்பட்டது, அங்கிருந்த நூலகம் அழிக்கப்பட்டு திருப்பண்டங்கள் எடுத்துச்செல்லப்பட்டது போன்ற துயர நிகழ்வுகள் இரு சபையினருக்கும் இடையே மனக்கசப்பை வளர்த்துவந்துள்ளன.
இரு சபைகளுக்கும் இடையே நல்லுறவு ஏற்படுத்த பல முயற்சிகள் மேற்கொள்ளப்பட்டன. 1274இல் நிகழ்ந்த இரண்டாம் லியோன் சங்கமும், 1439இல் நிகழ்ந்த புளோரன்சு சங்கமும் இரு சபைகளையும் சிறிது காலத்திற்கு இணைத்துவைத்தன. ஆயினும் அந்த இணைப்பு நீடிக்கவில்லை. 15ஆம் நூற்றாண்டில் காண்ஸ்டாண்டிநோபுள் ஓட்டோமான் துருக்கிய பேரரசின் கீழ் வந்தது. அதைத் தொடர்ந்து 1484இல் நிகழ்ந்த காண்ஸ்டாண்டிநோபுள் கூட்டம் (Synod of Constantinople) சபை இணைப்பைப் புறக்கணித்தது.
அண்மைய ஒன்றிப்பு முயற்சிகள்
1962-1965இல் நிகழ்ந்த இரண்டாம் வத்திக்கான் பொதுச்சங்கம் பிளவுபட்ட கிறித்தவ சபைகளுக்கிடையே ஒற்றுமையை வளர்க்க தூண்டுதல் அளித்தது.
பல நூற்றாண்டு பிளவுக்குப் பின், 1964ஆம் ஆண்டில், உரோமை ஆயராகிய ஆறாம் பவுல் என்னும் திருத்தந்தை காண்ஸ்டாண்டிநோபுள் மறைமுதுவராகிய முதலாம் அத்தனாகோராஸ் என்பவரை எருசலேமில் சந்தித்து உரையாடினார். 1439க்குப் பின் உரோமைத் திருத்தந்தையும் காண்ஸ்டாண்டிநோபுள் மறைமுதுவரும் சந்தித்துக்கொண்டது இதுவே முதல்முறை.
1965இல் உரோமையில் நிகழ்ந்த வரலாற்றுச் சிறப்புமிக்க சந்திப்பின்போது சபைத் தலைவர்கள் இருவரும் 1054இல் வழங்கப்பட்ட சபைநீக்கங்களை விலக்கிக்கொண்டார்கள். இது ஆழ்ந்ததொரு நல்லெண்ண அடையாளமாக அமைந்தது.
திருத்தந்தை இரண்டாம் யோவான் பவுல் மறைமுதுவர் முதலாம் பர்த்தொலொமேயு என்பவரைச் சந்தித்து உரையாடியிருக்கின்றார். அதுபோலவே, இன்றைய திருத்தந்தை பதினாறாம் பெனடிக்டும் கிறித்தவ ஒன்றிப்பு முயற்சியில் ஈடுபட்டுள்ளார். இரு தரப்பினருக்கும் இடையே தொடர்புகள் தொடர்கின்றன. ஒவ்வொரு ஆண்டும் சூன் 29ஆம் நாள் புனித பேதுரு மற்றும் புனித பவுல் பெருவிழா உரோமையில் நிகழும்போது கிரேக்க சபைத் தூதுக்குழு அதில் கலந்துகொள்கிறது. அதுபோல, ஒவ்வொரு ஆண்டும் புனித அந்திரேயா பெருவிழா காண்ஸ்டாண்டிநோபுளில் நிகழும்போது இலத்தீன் சபைத் தூதுக்குழு அதில் பங்கேற்கிறது. புனித பேதுருவும் புனித பவுலும் உரோமைச் சபையின் நிறுவுநர்களாகவும், புனித அந்திரேயா காண்ஸ்டாண்டிநோபுள் சபை நிறுவுநராகவும் கருதப்படுகிறார்கள் என்பது குறிப்பிடத்தக்கது.
அருளடையாளங்கள் பற்றிய சில ஒழுங்குமுறைகள்
கத்தோலிக்க திருச்சபையில் திருமுழுக்குப் பெற்ற ஒருவர் மரபுவழித் திருச்சபையைத் தழுவ விரும்பினால் அவருக்கு மீண்டும் ஒருமுறை திருமுழுக்கு கொடுக்கவேண்டியதில்லை என்பதே பெரும்பான்மையான மரபுவழித் திருச்சபைகளின் நிலைப்பாடாக உள்ளது.
கத்தோலிக்கர் ஒருவருக்கும் மரபுவழித் திருச்சபையைச் சார்ந்த ஒருவருக்கும் திருமணம் நிகழ்வதைப் பெரும்பான்மையான மரபுவழித் திருச்சபைகள் ஆதரிப்பதில்லை. ஆயினும் ஒருசில மரபுவழித் திருச்சபைகள் இத்தகைய கலப்புத் திருமணத்தை ஏற்கின்றன.
கத்தோலிக்க திருச்சபையின் அதிகாரப்பூர்வமான "திருச்சபைச் சட்டத்தொகுப்பு" (Code of Canon Law) "கத்தோலிக்கப் பணியாளர்கள் (ஆயர், குரு, திருத்தொண்டர்) அருளடையாளங்களைக் கத்தோலிக்க கிறித்தவ விசுவாசிகளுக்கு மட்டுமே சட்டமுறைப்படி வழங்கலாம்" என்று பொதுச் சட்டம் வகுத்துள்ளது.
இருப்பினும், கிறித்தவ சபைகளுக்கிடையே ஒன்றிப்பை வளர்க்கும் நோக்கத்தில் கத்தோலிக்க சபை, கீழைத் திருச்சபையினருக்கு அருளடையாளங்கள் ஒருசில நிபந்தனைகளின் அடிப்படையில் வழங்குவதற்கு வழி செய்துள்ளது. அது தொடர்பாக கத்தோலிக்க திருச்சபை அளித்துள்ள சில சட்டங்கள் இதோ: தேவை எழும்போதெல்லாம் அல்லது உண்மையான ஆன்மநலன் பரிந்துரைக்கும் போதெல்லாம், தவறு அல்லது அசட்டைமனப்பான்மை ஆகிய ஆபத்து தவிர்க்கப்பட்டால் மட்டுமே, உடல்ரீதியாகவோ மனரீதியாகவோ ஒரு கத்தோலிக்கப் பணியாளரை அணுக முடியாத விசுவாசிகள் ஒப்புரவு, நற்கருணை, நோயில்பூசுதல் ஆகிய அருளடையாளங்களைக் கத்தோலிக்கரல்லாத பணியாளர்களிடமிருந்து, அவை அவர்களின் திருச்சபைகளில் செல்லத்தக்க விதத்தில் இருந்தால், சட்டமுறைப்படி பெறலாம்.
கத்தோலிக்கப் பணியாளர்கள் கத்தோலிக்கத் திருச்சபையின் முழுமையான உறவுஒன்றிப்பில் இல்லாத கீழைத்திருச்சபையின் உறுப்பினர்களுக்கு ஒப்புரவு, நற்கருணை, நோயில்பூசுதல் ஆகிய அருளடையாளங்களை, அவர்கள் அவற்றைத் தாங்களாகவே கேட்டால் மற்றும் அவற்றைப் பெறுவதற்கு ஏற்புடைய நிலையில் இருந்தால், சட்டமுறைப்படி வழங்கலாம்.
கத்தோலிக்கர் தகுதி வாய்ந்த அதிகாரியின் இசைவுடன் கீழைத் திருச்சபை உறுப்பினரை முறையாகத் திருமணம் செய்ய முடியும்.
ஆதாரங்கள்
பகுப்பு:கிறித்தவ ஒன்றிப்பு பகுப்பு:கிறித்தவ சமயப்பிளவுகள் பகுப்பு:1054
மூவிணையபினைல்பாஸ்பீன்
மூவிணையபினைல்பாஸ்பீன் (IUPAC name: டிரைபினைல்பாஸ்பீன்) ஒரு கரிமபாசுபரசு சேர்மம் ஆகும். இதன் மூலக்கூறு வாய்ப்பாடு P(C6H5)3 - சுருக்கமாக PPh3 அல்லது Ph3P எனப்படுகிறது. கரிம மற்றும் கரிமஉலோகச் சேர்மங்கள் தொகுப்பதில் பெருமளவு பயன்படுகிறது. PPh3காற்றில் நிலைத்தன்மையுடன் உள்ளது. அறை வெப்பநிலையில் நிறமற்ற படிகமாக உள்ளது. பென்சீன் மற்றும் டைஎத்தில்ஈதர் போன்ற முனைவற்ற கரைப்பான்களில் கரைகிறது.
வெளி இணைப்புகள்
பகுப்பு:பீனைல் சேர்மங்கள் பகுப்பு:புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஏல்-பாப் வால்வெள்ளி
ஏல்-பாப் வால்வெள்ளி அல்லது ஹேல்-பொப் வால்வெள்ளி (Comet Hale-Bopp; C/1995 O1) என்பது 20ம் நூற்றாண்டில் பரவலாக பல ஆண்டுகளாக வானில் பார்க்கப்பட்ட ஒரு வெளிச்சமான வால்வெள்ளி ஆகும். இது கிட்டத்தட்ட 18 மாதங்களுக்கு வானில் வெற்றுக் கண்களுக்குத் தெரிந்தது. கடந்த பல பத்தாண்டுகளுக்கு மேலாக இவ்வளவு பொலிவான வால்வெள்ளியை யாரும் பார்த்த்தில்லை. இது வெற்றுக்கண்ணால் ஒரு திறந்த பதிவாக, 18& மாதங்களாக,  முந்தைய 1811 பெரு வால்வெள்ளிப் பதிவினும் இருமடங்கு நேரம்வரை பார்க்கமுடிந்தது. இதற்கு முன்னர் 1811 இல் தெரிந்த பெரு வால்வெள்ளி 260 நாட்களே வெற்றுக் கண்களுக்குத் தெரிந்தது.
ஹேல்-பொப் 1995 சூலை 23 இல் சூரியனில் இருந்து நெடுந்தொலைவில் கண்டுபிடிக்கப்பட்டபோது சூரியனுக்குக் அருகாக வரும்போது இது மிகவும் வெளிச்சமாகத் தெரியலாம் என அன்றே எதிர்பார்க்கப்பட்டது. வால்வெள்ளிகளின் பொலிவைத் துல்லியமாகக் கணிப்பது அரிதே என்றாலும், 1997 ஏப்பிரல் 1-இல் கதிர் அண்மையை அடைந்தபோது இது எதிர்பார்ப்பையெல்லாம் மிஞ்சிவிட்டது. இது 1997இன் பெரு வால்வெள்ளி எனப் புகழப்பட்டது. இது சுற்றுப்பாதை வீச்சை 1997 ஏப்ரல் 1 இல் கடந்தது.
கண்டுபிடிப்பு
இந்த வால்வெள்ளி 1995 ஜூலை 23இல் தனித்தனியாக அமெரிக்கர்களான ஆலன் ஃஏல் (வானியலாளர்), தாம்சு பாப் ஆகிய இருவரால் கண்டுபிடிக்கப்பட்டது.
ஃஏல் பன்னூறு மணிக்கணக்காக வால்வெள்ளிகளைத் தேடிக் கொண்டிருந்துள்ளார். வெற்றி ஏதும் கிடைக்கவில்லை.என்றாலும் நியூ மெக்சிகோவில் நள்ளிரவில் தனது பயணத்தின்போது இந்த வால்வெள்ளியை பார்த்துள்ளார். அப்போது இதன் தோற்றப் பொலிவு 10.5 ஆக இருந்துள்ளது. இதைp பெரு விண்மீன்கொத்து M70அருகில் சகாரிட்டசு விண்மீன்திரளில் கண்டுள்ளார். ஃஏல் M70 அருகில் வேறு ஆழ்வான்பொருள் ஏதும் இல்லை என உறுதியானதும் புதிய வால்வெள்ளிகளின் நிரல்பட்டியலிலும் வானின் இப்பகுதியில் அறிந்த பொருள் ஏதும் இல்லை என்பதையும் உறுதிப்படுத்திக் கொண்டார். பிறகு இப்பொருள் விண்மீன்கள் பின்னணியில் சார்பியக்கம் கொண்டுள்ளதைக் கண்ணுற்றதால் [[வானியல் தொலைவரி மையக்குழுமத்துக்குத் தன்கண்டுபிடிப்பை மின்னஞ்சல் செய்துள்ளார்.